Kim Hiorthøy

Kim Hiorthøy (født 27. mars 1973) er en norsk tegner, illustratør, fotograf, musiker og filmskaper. Han er en multikunstner med virksomhet særlig innenfor billedkunst og musikk. Han har også vært programleder i U på NRK, skrevet bøker og laget film. Han har blant annet samarbeidet med Erlend Loe (illustrering av barnebøker) og Motorpsycho, Chocolate Overdose (utforming av platecover).

 Biografi 
Kim Hiorthøy ble født og vokste opp i Trondheim. Fra 1991 til 1996 studerte han billedkunst ved Kunstakademiet i Trondheim hvorav ett år ble tilbragt ved School of Visual Arts i New York. Fra 1999 til 2000 studerte han ved Det Kongelige Danske Kunstakademi. Han bor og jobber i Berlin.

Hiorthøy har designet de aller fleste platecoverne til Motorpsycho siden 1993, og er fast designer av platecovere hos Rune Grammofon. Som designer har han vunnet to Spellemannpriser i klassen beste omslag: Spellemannprisen 1994 for Motorpsychos Timothy's Monster og Spellemannprisen 1995 for Racer BKs Kan det være nødvendig å være så sint?.

Han er også en av 40 unge kunstnere som har innredet hotellrommene til Hotel Fox i København. Hiorthøy har innredet tre rom; rom 117 som er kalt «Redrum», rom 306 som er kalt «Pico-Pico» og rom 317 som er kalt «Mandag».

Han har gitt ut syv egne musikkalbum og fikk Alarmprisen 2007 i klassen elektronika for albumet My Last Day. Han har i tillegg blitt nominert til Spellemannprisen 2002 i klassen elektronika for albumet Melke og Spellemannprisen 2014 i klassen elektronika/dancemusikk for albumet Dogs.

I 2017 debuterte han som manusforfatter og regissør for filmen The Rules for Everything hvor han også stod for musikken. Filmen ble nominert til seks priser foran Amandaprisen 2017, blant dem fikk Hiorthøy to nominasjoner for beste regi og beste musikk.

 Bibliografi 

 Egne bøker 
 Tree Weekend, 2000, Die Gestalten Verlag
 Du kan ikke svikte din beste venn og bli god til å synge samtidig, Forlaget Oktober 2002
 Knivtid, Forlaget Oktober 2022

 Illustrasjoner i andres bøker 

 Erlend Loe – Fisken, 1994
 Erlend Loe – Maria og José 1994
 Sissel Lie – Pusegutten er en drittsekk!, 1995
 Erlend Loe – Kurt blir grusom, 1995
 Sissel Lie – Pusegutten og den lille gule, 1996
 Erlend Loe – Den store røde hunden, 1996
 Sissel Lie – Pusegutten er eldst og tykkest, 1997
 Bjørn Sortland – Den solbrente mammaen som blei bytta mot ti kamelar, 1997
 Erlend Loe – Kurt for alle, 1998
 Erlend Loe – Kurt quo vadis?, 1998
 Stein Erik Lunde – Eggg, 1998
 Sissel Lie – Pusegutter tåler nesten alt, 1999
 Tore Renberg – Hando Kjendo : søndag, 1999
 Bjørn Sortland – Den solbrente mammaen som kledde seg naken for å bli kunst, 1999
 Kim Fupz Aakeson – Da gud fikk en hobby, 1999
 Tore Renberg – Hando Kjendo : torsdag, 2000
 Erlend Loe – Kurt 3, 2001
 Erlend Loe – Kurt koker hodet, 2003
 Erlend Loe – Kurtby, 2008
 Erlend Loe - Helvete, 2019
 Erlend Loe – Hvem rumpet brunosten?, 2021

 Diskografi 
 Hei, 2001 (CD), Smalltown Supersound
 Melke, 2001 (CD), Smalltown Supersound
 Hopeness EP, 2004 (CD), Smalltown Supersound
 For the Ladies, 2004 (CD), Smalltown Supersound
 Live Shet, 2004 (CD), Smalltown Supersound
 This Record Can Not Set Me On Fire, 2006 (12"), Smalltown Supersound
 I'm This, I'm That, 2006 (7"), Smalltown Supersound
 My Last Day, 2007 (CD), Smalltown Supersound
 Dogs, 2014 (CD), Smalltown Supersound

 Filmografi 

Manus og regi:
 The Rules for Everything (2017)

Fotograf:
 De syv dødssyndene – «Utukt» (2000)
 Kroppen min (regi: Margreth Olin) (2002)
 Ungdommens råskap (regi: Margreth Olin) (2004)
 Engelen (regi: Margreth Olin) (2009)

Musikkvideoer:
 Motorpsycho: «Starmelt/Lovelight» (Angels And Daemons At Play, 1997)
 Motorpsycho: «Hey Jane» (Trust Us, 1998)
 Motorpsycho: «The Other Fool» (Let Them Eat Cake, 2000)
 Motorpsycho: «Serpentine» (It's A Love Cult, 2002)
 Gatas Parlament: «Ungdommens råskap» (fra filmen Ungdommens råskap, 2004)

 Priser 
 Spellemannprisen 1994 i klassen beste plateomslag for Motorpsychos Timothy's Monster
 Spellemannprisen 1995 i klassen beste plateomslag for Racer BKs Kan det være nødvendig å være så sint?
 Nominert til Alarmprisen 2001 i klassen årets overraskelse
 Kultur- og kirkedepartementets billedbokpris for barne- og ungdomslitteratur 1996, for Den store røde hunden (sammen med Erlend Loe)
 Nominert til Spellemannprisen 2002 i klassen elektronika for albumet Melke
 Nominert til Alarmprisen 2003 i klassen beste electronicaalbum for Melke
 Alarmprisen 2007 i klassen beste elektronikaalbum for My Last Day
 Nominert til Kanonprisen 2012 i klassen beste foto for Som du ser meg
 Nominert til Spellemannprisen 2014 i klassen elektronika/dancemusikk for albumet Dogs
 Grafills klassikerpris, 2017Grafill om tildelingen
 Nominert til Amandaprisen 2017 i klassen beste regi for filmen The Rules for Everything
 Nominert til Amandaprisen 2017 i klassen beste musikk for filmen The Rules for Everything
 Nominert til Kanonprisen 2017 i klassen beste musikk for filmen The Rules for Everything (sammen med Ilse Ghekiere)

 Referanser 

 Eksterne lenker 




  Kim Hiorthøys Myspace
   Hiorthøys norske gallerirepresentasjon: STANDARD (OSLO)

Kategori:Norske tegnere
Kategori:Norske illustratører
Kategori:Norske artister innen elektronisk musikk
Kategori:Vinnere av Alarmprisen
Kategori:Vinnere av Spellemannprisen
Kategori:Vinnere av kulturdepartementets barnebokpriser